Ibagué
<s>Ibagué je općina od 541,101 stanovnika i grad od 492,554 st. u sredini Kolumbije u Departmanu Tolima, čiji je administrativni centar.</s>

<s>Geografija</s>

<s>Ibagué se prostire na visoravni u Centralnim Kolumbijskim Kordiljerima, nedaleko od doline Rijeke Magdalene i stratovulkana Nevado del Tolima, na nadmorskoj visini od 1,285 metara, sa prosječnom temperaturom od 21 ºC.</s>

<s>Historija</s>

<s>Grad je osnovao španjolski konkvistador Andrés López de Galarza]] u oktobru 1550. pod imenom Villa de San Bonifacio de Ibagué.</s>

<s>Zbog stalnih napada indijanaca u februaru 1551. je preseljen na današnju lokaciju uz obalu riječice Combeima.</s>

<s>Ibagué je od aprila do decembra 1854. bio glavni grad Republike Nova Granada.</s><s>Kad je 1881. osnovan Departman Tolima - Ibagué je postao njegov administrativni centar.</s>

<s>Grad je naglo nabujao nakon 1890., zahvaljujući velikoj potražnji za kavom, koja je odlično rasla na padinama iznad grada.</s>

<s>Ibagué je univerzitetski grad u kom djeluje nekoliko univerziteta, najstariji od njih Univerzitet Tolima počeo je sa radom 1945. kao agronomska viša škola, a status univerziteta dobio je 1955.</s>

<s>Privreda i transport 
Ekonomija grada bazira se na poljoprivrednoj okolici koja proizvodi kavu, kakao, duhan, rižu i šećernu trsku.</s><s>Od svih registriranih 2016. firmi 2016. čak 96,1% su bile mikro firme sa 1 do 2 zaposlena, a 3,1 % male firme, od kojih se 83% bavilo trgovinom, 15,6% industrijom i samo 1,5% poljoprivredom.</s><s>Nezaposlenih ima 13,2 %, tako da je 96,670 stanovnika siromašno, a 13,400 ekstremno siromašno.</s>

<s>Grad se nalazi na trasi autoputa i željezničkih pruga kojim je povezan sa Bogotom, Armenijom i Neivom.</s>

<s>Izvori</s>

<s>Vanjske veze</s>

<s>Alcaldía Municipal de Ibagué (Službene stranice grada)</s>

<s>Gradovi u Kolumbiji</s>

